Brandvæsnet rykkede sent i aftes ud til en brand på Aalborgvej i Dybvad. Huset var overtændt, da de ankom til stedet. Brandvæsnet kunne heller ikke komme ind i huset, da branden var for voldsom. Det lykkedes dog at få slukket ilden med mere end 35.000 liter vand. Dog har brandvæsnet søndag middag været på stedet igen. Huset er nu totalt udbrændt. Ingen personer var i huset, da det brændte. Lige nu undersøger politiets teknikere årsagen til branden.

Referat:
Mistænkelig brand på Aalborgvej i Dybvad. Ingen personer var til stede i huset.